title: Provedbena uredba Komisije (EU) 2018/1872 оd 23. studenoga 2018. o odstupanju od uredaba (EZ) br. 2305/2003, (EZ) br. 969/2006 i (EZ) br. 1067/2008, provedbenih uredaba (EU) 2015/2081 i (EU) 2017/2200, Uredbe (EZ) br. 1964/2006, Provedbene uredbe (EU) br. 480/2012 i Uredbe (EZ) br. 1918/2006 u pogledu datuma podnošenja zahtjeva za uvozne dozvole i izdavanja uvoznih dozvola u 2019. u okviru carinskih kvota za žitarice, rižu i maslinovo ulje te o odstupanju od Provedbene uredbe (EU) 2016/2080 u pogledu roka za razmatranje ponuda za prodaju obranog mlijeka u prahu putem natječajnog postupka u okviru javne intervencije u 2019.

text:
                  30.11.2018

                  HR

                  Službeni list Europske unije

                  L 306/9

         PROVEDBENA UREDBA KOMISIJE (EU) 2018/1872
         оd 23. studenoga 2018.
         o odstupanju od uredaba (EZ) br. 2305/2003, (EZ) br. 969/2006 i (EZ) br. 1067/2008, provedbenih uredaba (EU) 2015/2081 i (EU) 2017/2200, Uredbe (EZ) br. 1964/2006, Provedbene uredbe (EU) br. 480/2012 i Uredbe (EZ) br. 1918/2006 u pogledu datuma podnošenja zahtjeva za uvozne dozvole i izdavanja uvoznih dozvola u 2019. u okviru carinskih kvota za žitarice, rižu i maslinovo ulje te o odstupanju od Provedbene uredbe (EU) 2016/2080 u pogledu roka za razmatranje ponuda za prodaju obranog mlijeka u prahu putem natječajnog postupka u okviru javne intervencije u 2019.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točku (e),
         uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 28.,
         budući da:

                     (1)

                     Uredbama Komisije (EZ) br. 2305/2003 (3), (EZ) br. 969/2006 (4), (EZ) br. 1067/2008 (5) i provedbenim uredbama Komisije (EU) 2015/2081 (6) i (EU) 2017/2200 (7) utvrđene su posebne odredbe za podnošenje zahtjeva za uvozne dozvole i za izdavanje uvoznih dozvola za ječam u okviru kvote 09.4126, za kukuruz u okviru kvote 09.4131, za običnu pšenicu koja nije visoke kakvoće u okviru kvota 09.4123, 09.4124, 09.4125 i 09.4133 te određenih žitarica podrijetlom iz Ukrajine u okviru kvota 09.4306, 09.4307, 09.4308, 09.4277, 09.4278 i 09.4279.

                     (2)

                     Uredbom Komisije (EZ) br. 1964/2006 (8) i Provedbenom uredbom Komisije (EU) br. 480/2012 (9) utvrđene su posebne odredbe za podnošenje zahtjeva za uvozne dozvole i za izdavanje uvoznih dozvola za rižu podrijetlom iz Bangladeša u okviru kvote 09.4517 i za lomljenu rižu u okviru kvote 09.4079.

                     (3)

                     Uredbom Komisije (EZ) br. 1918/2006 (10) utvrđene su posebne odredbe za podnošenje zahtjeva za uvozne dozvole i za izdavanje uvoznih dozvola za maslinovo ulje podrijetlom iz Tunisa u okviru kvote 09.4032.

                     (4)

                     Provedbenom uredbom Komisije (EU) 2016/2080 (11) utvrđuju se posebne odredbe u pogledu roka za podnošenje ponuda za prodaju obranog mlijeka u prahu putem natječajnog postupka.

                     (5)

                     S obzirom na državne praznike u 2019. u određenim bi razdobljima trebalo utvrditi odstupanja od uredaba (EZ) br. 2305/2003, (EZ) br. 969/2006, (EZ) br. 1067/2008, provedbenih uredaba (EU) 2015/2081 i (EU) 2017/2200, Uredbe (EZ) br. 1964/2006, Provedbene uredbe (EU) br. 480/2012 te Uredbe (EZ) br. 1918/2006 u pogledu datuma podnošenja zahtjeva za uvozne dozvole i za izdavanje uvoznih dozvola kako bi se osiguralo poštovanje obujma predmetnih kvota.

                     (6)

                     S obzirom na državne praznike u 2019. u određenim bi razdobljima trebalo utvrditi odstupanja od Provedbene Uredbe (EU) 2016/2080 u pogledu datuma za podnošenje i razmatranje ponuda.

                     (7)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Žitarice

               1.   Odstupajući od članka 3. stavka 1. drugog podstavka Uredbe (EZ) br. 2305/2003, zahtjevi za izdavanje uvoznih dozvola za ječam za 2019. u okviru kvote 09.4126 mogu se podnijeti samo do petka 13. prosinca 2019. u 13.00 sati (po briselskom vremenu).

               2.   Odstupajući od članka 4. stavka 1. drugog podstavka Uredbe (EZ) br. 969/2006, zahtjevi za izdavanje uvoznih dozvola za kukuruz za 2019. u okviru kvote 09.4131 mogu se podnijeti samo do petka 13. prosinca 2019. u 13.00 sati (po briselskom vremenu).

               3.   Odstupajući od članka 4. stavka 1. drugog podstavka Uredbe (EZ) br. 1067/2008, zahtjevi za izdavanje uvoznih dozvola za običnu pšenicu koja nije visoke kakvoće za 2019. u okviru kvota 09.4123, 09.4124, 09.4125 i 09.4133 mogu se podnijeti samo do petka 13. prosinca 2019. u 13.00 sati (po briselskom vremenu).

               4.   Odstupajući od članka 2. stavka 1. drugog podstavka Provedbene uredbe (EU) 2015/2081, zahtjevi za izdavanje uvoznih dozvola za žitarice podrijetlom iz Ukrajine za 2019. u okviru kvota 09.4306, 09.4307 i 09.4308 mogu se podnijeti samo do petka 13. prosinca 2019. u 13.00 sati (po briselskom vremenu).

               5.   Odstupajući od članka 2. stavka 1. drugog podstavka Provedbene uredbe (EU) 2017/2200, zahtjevi za izdavanje uvoznih dozvola za žitarice podrijetlom iz Ukrajine za 2019. u okviru kvota 09.4277, 09.4278 i 09.4279 mogu se podnijeti samo do petka 13. prosinca 2019. u 13.00 sati (po briselskom vremenu).

            Članak 2.
            Riža

               1.   Odstupajući od članka 4. stavka 3. prvog podstavka Uredbe (EZ) br. 1964/2006, zahtjevi za izdavanje uvoznih dozvola za rižu podrijetlom iz Bangladeša za 2019. u okviru kvote 09.4517 mogu se podnijeti samo do petka 6. prosinca 2019. u 13.00 sati (po briselskom vremenu).

               2.   Odstupajući od članka 2. stavka 1. trećeg podstavka Provedbene uredbe (EU) br. 480/2012, zahtjevi za izdavanje uvoznih dozvola za lomljenu rižu za 2019. u okviru kvote 09.4079 mogu se podnijeti samo do petka 6. prosinca 2019. u 13.00 sati (po briselskom vremenu).

            Članak 3.
            Maslinovo ulje
            Odstupajući od članka 3. stavka 1. Uredbe (EZ) br. 1918/2006 zahtjevi za izdavanje uvoznih dozvola za maslinovo ulje podrijetlom iz Tunisa za 2019. mogu se podnijeti samo do utorka 10. prosinca 2019.

            Članak 4.
            Ponuda za prodaju obranog mlijeka u prahu putem natječajnog postupka
            Odstupajući od članka 2. stavka 2. Provedbene uredbe (EU) 2016/2080, u 2019. rok za podnošenje ponuda za djelomične pozive na podnošenje ponuda u siječnju istječe u 11 sati (po briselskom vremenu) drugog i četvrtog utorka u mjesecu.

            Članak 5.
            Stupanje na snagu
            Ova Uredba stupa na snagu trećeg dana od dana objave u Službenom listu Europske unije.
            Prestaje važiti 1. siječnja 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. studenoga 2018.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 206, 30.7.2016., str. 71.

            (3)  Uredba Komisije (EZ) br. 2305/2003 od 29. prosinca 2003. o otvaranju i predviđanju upravljanja tarifnom kvotom Zajednice za uvoz ječma iz trećih zemalja (SL L 342, 30.12.2003., str. 7.).

            (4)  Uredba Komisije (EZ) br. 969/2006 od 29. lipnja 2006. o otvaranju i predviđanju upravljanja carinskom kvotom Zajednice za uvoz kukuruza iz trećih zemalja (SL L 176, 30.6.2006., str. 44.).

            (5)  Uredba Komisije (EZ) br. 1067/2008 od 30. listopada 2008. o otvaranju i upravljanju carinskim kvotama Zajednice za običnu pšenicu, koja nije visoke kakvoće, iz trećih zemalja i o odstupanju od Uredbe Vijeća (EZ) br. 1234/2007 (SL L 290, 31.10.2008., str. 3.).

            (6)  Provedbena uredba Komisije (EU) 2015/2081 od 18. studenoga 2015. o otvaranju uvoznih carinskih kvota Unije za određene žitarice podrijetlom iz Ukrajine i upravljanju tim kvotama (SL L 302, 19.11.2015., str. 81.).

            (7)  Provedbena uredba Komisije (EU) 2017/2200 od 28. studenoga 2017. o otvaranju uvoznih carinskih kvota Unije za određene žitarice iz Ukrajine i upravljanju tim kvotama (SL L 313, 29.11.2017., str. 1.).

            (8)  Uredba Komisije (EZ) br. 1964/2006 od 22. prosinca 2006. o utvrđivanju detaljnih pravila za otvaranje i upravljanje uvoznom kvotom za rižu podrijetlom iz Bangladeša, na temelju Uredbe Vijeća (EEZ) br. 3491/90 (SL L 408, 30.12.2006., str. 19.).

            (9)  Provedbena uredba Komisije (EU) br. 480/2012 od 7. lipnja 2012. o otvaranju i predviđanju upravljanja carinskom kvotom za lomljenu rižu oznake KN 1006 40 00 za proizvodnju prehrambenih proizvoda oznake KN 1901 10 00 (SL L 148, 8.6.2012., str. 1.).

            (10)  Provedbena uredba Komisije (EZ) br. 1918/2006 od 20. prosinca 2006. o otvaranju i utvrđivanju upravljanja carinskom kvotom za maslinovo ulje podrijetlom iz Tunisa (SL L 365, 21.12.2006., str. 84.).

            (11)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).


title: Provedbena uredba Komisije (EU) 2018/1873 оd 28. studenoga 2018. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  30.11.2018

                  HR

                  Službeni list Europske unije

                  L 306/12

         PROVEDBENA UREDBA KOMISIJE (EU) 2018/1873
         оd 28. studenoga 2018.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. studenoga 2018.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo (1)

                                 0207 14 10

                                 Rezani dijelovi peradi vrste Gallus domesticus bez kostiju, smrznuti

                                 260,1

                                 12

                                 AR

                                 222,8

                                 23

                                 BR

                                 333,4

                                 0

                                 CL

                                 256,7

                                 13

                                 TH

                                 0207 27 10

                                 Rezani dijelovi puretine bez kostiju, smrznuti

                                 311,9

                                 0

                                 BR

                                 362,7

                                 0

                                 CL

                                 1602 32 11

                                 Pripravci nekuhane peradi vrste Gallus domesticus

                                 269,1

                                 5

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2018/2044 оd 19. prosinca 2018. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  21.12.2018

                  HR

                  Službeni list Europske unije

                  L 327/63

         PROVEDBENA UREDBA KOMISIJE (EU) 2018/2044
         оd 19. prosinca 2018.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. prosinca 2018.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo (1)

                                 0207 12 90

                                 Trupovi peradi vrste Gallus domesticus pod nazivom ‚65 % piletina’, smrznuti

                                 113,4

                                 1

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, smrznuti

                                 271,2
                                 219,7
                                 333,0
                                 246,1

                                 9
                                 24
                                 0
                                 16

                                 AR
                                 BR
                                 CL
                                 TH

                                 0207 27 10

                                 Rezani dijelovi puretine bez kostiju, smrznuti

                                 340,2
                                 362,7

                                 0
                                 0

                                 BR
                                 CL

                                 1602 32 11

                                 Pripravci nekuhane peradi vrste Gallus domesticus

                                 308,2

                                 0

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2018/2041 оd 17. prosinca 2018. o razvrstavanju određene robe u kombiniranu nomenklaturu

text:
                  21.12.2018

                  HR

                  Službeni list Europske unije

                  L 327/50

         PROVEDBENA UREDBA KOMISIJE (EU) 2018/2041
         оd 17. prosinca 2018.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2018.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Kabelske stopice („muške ili ženske”) za napon ne veći od 1 000  V, izrađene od bakra.
                        Proizvod s jedne strane ima ili utikač (takozvani muški konektor) ili utičnicu (takozvani ženski konektor), a s druge strane kontaktni uređaj u obliku spojnice zaštićene slojem izolacijskog materijala.
                        Proizvod se upotrebljava za spajanje žica ili kabela koji nisu koaksijalni kabeli.
                        Proizvod ostvaruje spoj tako da se „muški konektor” utakne u „ženski konektor” bez upotrebe ikakvih alata.
                        Vidjeti sliku (*1)

                        8536 69 90

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8536 , 8536 69  i 8536 69 90 .
                        Proizvod ima objektivne značajke utikača („muškog konektora”) ili utičnice („ženskog konektora”) opremljenog još jednim kontaktnim uređajem (vidjeti i Objašnjenja Harmoniziranog sustava za tarifni broj 8536  skupinu (III) slovo (A) točku (1) te Napomene s objašnjenjem kombinirane nomenklature za podbrojeve od 8536 69 10  do 8536 69 90 ). Stoga je njegovo razvrstavanje u podbroj 8536 90 10  kao ostali spojni i kontaktni elementi za žice i kabele isključeno.
                        Prema tome, on se razvrstava u oznaku KN 8536 69 90  kao ostali utikači i utičnice.

               (*1)  Slika je samo informativna.


title: Provedbena uredba Komisije (EU) 2018/2042 оd 18. prosinca 2018. o izmjeni Provedbene uredbe (EU) 2017/1152 radi objašnjenja uvjeta ispitivanja WLTP-om i omogućivanja praćenja podataka o homologaciji (Tekst značajan za EGP.)

text:
                  21.12.2018

                  HR

                  Službeni list Europske unije

                  L 327/53

         PROVEDBENA UREDBA KOMISIJE (EU) 2018/2042
         оd 18. prosinca 2018.
         o izmjeni Provedbene uredbe (EU) 2017/1152 radi objašnjenja uvjeta ispitivanja WLTP-om i omogućivanja praćenja podataka o homologaciji
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (1), a posebno njezin članak 13. stavak 6. prvi podstavak,
         budući da:

                     (1)

                     Kako bi se u obzir uzela razlika u razini emisija CO2 utvrđenih prema Novom europskom voznom ciklusu (NEDC) i prema novom Globalno usklađenom ispitnom postupku za laka vozila (WLTP), Provedbenom uredbom Komisije (EU) 2017/1152 (2) utvrđena je metodologija za utvrđivanje korelacije između vrijednosti emisija CO2 u odnosu na laka gospodarska vozila.

                     (2)

                     Rezultatima metodologije za utvrđivanje korelacije trebalo bi osigurati da su zahtjevi za smanjenje utvrđeni u Uredbi (EU) br. 510/2011 jednako strogi u okviru starog i novog ispitnog postupka. Homologacijska tijela i tehničke službe trebale bi zajedno s proizvođačima stremiti osiguravanju da se ispitivanja WLTP-om i NEDC-om provedena za potrebe ove Uredbe vrše u uvjetima ispitivanja koji su usporedivi i usklađeni s ciljevima ove Uredbe.

                     (3)

                     U tu svrhu potrebno je objasniti određene aspekte uvjeta ispitivanja WLTP-om koji bi se trebali primjenjivati za utvrđivanje korelacije s ciljem osiguravanja podataka o praćenju emisija CO2 prema WLTP-u i NEDC-u za vozila prvi put registrirana 2020. Ta bi se objašnjenja trebala primjenjivati ne dovodeći u pitanje postupak i zahtjeve utvrđene u Uredbi Komisije (EU) 2017/1151 (3) te tako da ne utječu na valjanost homologacija dodijeljenih na toj osnovi.

                     (4)

                     Potrebno je 2020. utvrditi i razliku između vrijednosti emisija CO2 koje su deklarirali proizvođači za potrebe homologacije prema WLTP-u i vrijednosti izmjerenih u skladu s Uredbom (EU) 2017/1151. Proizvođači bi stoga trebali biti obvezni izračunati i prijaviti Komisiji vrijednosti CO2 prema WLTP-u za sva nova laka gospodarska vozila registrirana u kalendarskoj godini 2020. upotrebljavajući vrijednosti mjerenja za vozilo H i vozilo L kao ulazne vrijednosti interpolacijske metode.

                     (5)

                     Za ograničeni broj interpolacijskih porodica 2020. bit će dostupne samo vrijednosti mjerenja za vozilo H. Broj tih porodica trebalo bi pomno pratiti, a Komisija bi trebala razmotriti njihovo isključivanje iz izračuna referentnih podataka za 2020. ako dođe do znatnog porasta broja takvih porodica u odnosu na stanje iz 2018.

                     (6)

                     Trebalo bi poboljšati transparentnost ispitivanja emisija, a podaci o ispitivanjima WLTP-om i o korelacijskim rezultatima trebali bi stoga biti stavljeni Komisiji na raspolaganje. Tako će se Komisiji omogućiti da brzo utvrdi i riješi otvorena pitanja i moguće nedosljednosti povezane s provedbom postupaka. Stoga bi trebalo ispuniti matricu ulaznih podataka za svako izvršeno ispitivanje WLTP-om i cijelu je dostaviti Komisiji u okviru razmjene podataka za korelacijski alat. Kako bi se osigurala povjerljivost, datoteka s ulaznim podacima za prijenos trebala bi biti enkribirana.

                     (7)

                     Mjere predviđene ovom Uredbom u skladu su s mišljenjem Odbora za klimatske promjene,

               DONIJELA JE OVU UREDBU:

            Članak 1.
            Provedbena uredba (EU) 2017/1152 mijenja se kako slijedi:

                        1.

                        Dodaje se sljedeći članak 6.a:

                           „Članak 6.a
                           Izvješćivanje o rezultatima ispitivanja WLTP-om

                              1.   Proizvođači izračunavaju kombiniranu vrijednost CO2 za svako novo lako gospodarsko vozilo registrirano 2020. u skladu s formulom iz drugog podstavka točke 3.2.3.2.4. Podpriloga 7. Prilogu XXI. Uredbi (EU) 2017/1151 gdje se vrijednosti MCO2-H i MCO2-L za predmetnu interpolacijsku porodicu zamjenjuju vrijednostima MCO2,C,5 preuzetima iz točaka 2.5.1.1.3. (vozilo H) i 2.5.1.2.3. (vozilo L) certifikata o EZ homologaciji tipa, kako je navedeno u obrascu u Dodatku 4. Prilogu I. Uredbi (EU) 2017/1151.
                              Ako se kombinirane emisije CO2 za pojedino vozilo utvrđuju upućivanjem samo na vozilo H, proizvođači dostavljaju vrijednost MCO2,C,5 preuzetu iz točke 2.5.1.1.3. (vozilo H) certifikata o EZ homologaciji tipa.
                              Proizvođač dostavlja Komisiji te vrijednosti emisija CO2 zajedno s vrijednostima MCO2,C,5 upotrijebljenima za izračun najkasnije tri mjeseca nakon što je Komisija primila obavijest o privremenim podacima za 2020. učitavanjem tih podataka u račun proizvođača u bazi poslovnih podataka Europske agencije za okoliš.

                              2.   Ako podaci iz stavka 1. ne budu podneseni u navedenom roku, Komisija uzima vrijednost navedenu u točki 2.5.1.2.3. certifikata o EZ homologaciji tipa kao vrijednost emisija CO2 za potrebe stavka 1. za sva novoregistrirana vozila u interpolacijskoj porodici za koju je certifikat o homologaciji tipa izdan te, ako je primjenjivo, za porodice za koje su dostupne samo vrijednosti mjerenja za vozilo H.”

                        2.

                        Prilog I. mijenja se kako slijedi:

                                    (a)

                                    umeću se sljedeće točke 2.2.a i 2.2.b:
                                    „2.2.a   Uvjeti ispitivanja WLTP-om
                                    Da bi se ispitivanje WLTP-om smatralo relevantnim u skladu s točkom 2.2. Priloga I. ovoj Uredbi i za potrebe utvrđivanja ulaznih podataka iz točke 2.4. primjenjuju se uvjeti ispitivanja iz Priloga XXI. Uredbi (EU) 2017/1151 uz sljedeća podrobna objašnjenja:

                                                (a)

                                                korekcija rezultata ispitivanja WLTP-om za masene emisije CO2 u skladu s Dodatkom 2. Podprilogu 6. Prilogu XXI. Uredbi (EU) 2017/1151 primjenjuje se na sve takve rezultate ispitivanja neovisno o odredbama točke 3.4.4.(a) tog dodatka;

                                                (b)

                                                ne dovodeći u pitanje zahtjeve iz Uredbe (EU) 2017/1151, ako je ispitno vozilo opremljeno tehnologijama koje utječu na njegove emisije CO2 uključujući, ali ne isključivo, one iz točaka od 42. do 50. matrice ulaznih podataka navedene u točki 2.4. a koje su namijenjene za rad tijekom ispitivanja, te su tehnologije u radu tijekom ispitivanja vozila bez obzira na primijenjeni ispitni postupak, odnosno NEDC ili WLTP;

                                                (c)

                                                ako je ispitno vozilo opremljeno automatskim mjenjačem, bez obzira na primijenjeni ispitni postupak upotrebljava se isti način rada koji može odabrati vozač. Ako se u ispitivanju WLTP-om upotrebljavaju najbolji i najgori slučaj u skladu s točkom 1.2.(c) Dodatka 6. Podprilogu 8. Prilogu XXI. Uredbi (EU) 2017/1151, najgori slučaj upotrebljava se kao ulazni podatak korelacijskog alata, kao i za svako fizičko ispitivanje NEDC-om;

                                                (d)

                                                ako je ispitno vozilo opremljeno ručnim mjenjačem, pojam nmin_drive_set mora biti kako je definirano u formuli u točki (k) (3) stavka 2. Podpriloga 2. Prilogu XXI. Uredbi (EU) 2017/1151.
                                                Uz odobrenje homologacijskog tijela ili, ako je primjenjivo, tehničke službe, proizvođač može različito računati točke promjena stupnjeva prijenosa, pod uvjetom da je to opravdano s obzirom na vozna svojstva vozila te da dodatna sigurnosna margina za snagu primijenjena u skladu s točkom 3.4. Podpriloga 2. Prilogu XXI. Uredbi (EU) 2017/1151 nije veća od 20 %.

                                          Uvjeti navedeni u točkama od (a) do (d) primjenjuju se za svrhu utvrđivanja korelacije u skladu s ovom Uredbom te se njima ne dovode u pitanje odredbe utvrđene u Uredbi (EU) 2017/1151 i homologacije tipa dodijeljene u skladu s tom uredbom.
                                    2.2.b   Primjenjivost uvjeta ispitivanja WLTP-om
                                    Podrobna objašnjenja iz točke 2.2.a podtočaka od (a) do (d) primjenjuju se u skladu sa sljedećim:

                                                (a)

                                                za nova vozila od stupanja na snagu ove Uredbe;

                                                (b)

                                                za postojeće tipove vozila proizvođači, za tipove vozila koji obuhvaćaju vozila stavljena na tržište 2020., dostavljaju homologacijskom tijelu dokaze na temelju kojih ono potvrđuje da su pri homologacijskim ispitivanjima WLTP-om poštovani uvjeti ispitivanja iz točke 2.2.a podtočaka od (a) do (d).
                                                U potvrdi se navode identifikator interpolacijske porodice i potvrde svih uvjeta ispitivanja iz podtočaka od (a) do (d). Homologacijsko tijelo izdaje potvrdu proizvođaču i osigurava da se potvrda evidentira i da se zahtjev Komisije može bez odgode staviti na raspolaganje.
                                                Ako homologacijsko tijelo ne može potvrditi da je najmanje jedan predmetni uvjet ispitivanja poštovan, proizvođač osigurava izvršenje novog ispitivanja WLTP-om ili, prema potrebi, serije ispitivanja u skladu s Podprilogom 6. Prilogu XXI. Uredbi (EU) 2017/1151 pod nadzorom homologacijskog tijela ili, prema potrebi, tehničke službe uz primjenu uvjeta ispitivanja navedenih u točki 2.2.a podtočkama od (a) do (d) za predmetnu interpolacijsku porodicu, uključujući novu korelaciju u skladu s ovom Uredbom.
                                                Ako samo jedan uvjet ispitivanja iz točke 2.2.a podtočke (a) nije ispunjen, proizvođač može ispraviti vrijednost u matrici ulaznih podataka bez ponavljanja ispitivanja WLTP-om.

                                          Homologacijsko tijelo ili, prema potrebi, nadležna tehnička služba evidentira rezultate ponovljenog ispitivanja ili korekcije te korelaciju u skladu sa stavkom 5. Priloga I., a potpuno izvješće korelacijskog alata na temelju ulaznih podataka iz ponovljenog ispitivanja prosljeđuje se Komisiji u skladu s točkom 3.1.1.2. najkasnije do 30. travnja 2021.”;

                                    (b)

                                    točka 2.4. mijenja se kako slijedi:

                                                i.

                                                u prvom stavku dodaje se sljedeća rečenica:
                                                „Matrica ulaznih podataka ispunjava se za svako provedeno ispitivanje WLTP-om.”;

                                                ii.

                                                Tablica 1. mijenja se kako slijedi:

                                                            —

                                                            u unosu 56 tekst u stupcu „Napomene” zamjenjuje se sljedećim:

                                                               „Niz: podaci iz OBD-a i s dinamometra s valjcima, 1 Hz za OBD i 10 Hz za dinamometar s valjcima, preciznost 0,1 km/h”;

                                                            —

                                                            u unosu 57 tekst u stupcu „Napomene” zamjenjuje se sljedećim:

                                                               „Niz: 1 Hz. Za vozilo H i vozilo L (ako je primjenjivo) navodi se teoretski izračunata promjena stupnja prijenosa.”;

                                                            —

                                                            u unosu 61 tekst u stupcu „Napomene” zamjenjuje se sljedećim:

                                                               „Niz: 1 Hz (frekvencija uzorkovanja instrumenta 20 Hz), preciznost 0,1 A, vanjski mjerni uređaj sinkroniziran s dinamometrom s valjcima”;

                                                            —

                                                            unos 67 zamjenjuje se sljedećim:

                                                                           „67

                                                                           Faktor regeneracije Ki multiplikativni/aditivni za vozilo H i vozilo L

                                                                           —

                                                                           Dodatak 1. Podprilogu 6. Prilogu XXI. Uredbi (EU) 2017/1151

                                                                              Za vozila bez sustava s periodičnom regeneracijom ta je vrijednost 1.”

                                                            —

                                                            dodaju se sljedeći novi unosi:

                                                                           „69

                                                                           Ogrjevna vrijednost goriva

                                                                           kWh/l

                                                                           Dodatak 2. Podprilogu 6. Prilogu XXI. Uredbi (EU) 2017/1151

                                                                              Vrijednost prema tablici A6. Dodatak 2/1 iz Uredbe (EU) 2017/1151

                                                                           70

                                                                           Potrošnja goriva za ispitivanje WLTP-om za vozilo H i vozilo L

                                                                           l/100 km

                                                                           stavak 6. Podpriloga 7. Prilogu XXI. Uredbi (EU) 2017/1151

                                                                              nekorigirana potrošnja goriva za ispitivanje tipa 1

                                                                           71

                                                                           Nazivni napon REESS-a

                                                                           V

                                                                           Prema normi DIN EN 60050-482

                                                                              Za niskonaponski akumulator kako je opisano u Dodatku 2. Podprilogu 6. Prilogu XXI. Uredbi (EU) 2017/1151

                                                                           72

                                                                           Faktor korekcije porodice po ATCT-u

                                                                           —

                                                                           Podprilog 6.a Prilogu XXI. Uredbi (EU) 2017/1151

                                                                              Faktor korekcije porodice po ATCT-u (korekcija za 14 °C)

                                                                           73

                                                                           Korekcija brzine i udaljenosti ispitivanja WLTP-om

                                                                           —

                                                                           Uredba (EU) 2017/1151

                                                                              Korekcija provedena?

                                                                              0 = ne | 1 = da

                                                                           74

                                                                           Korekcija RCB ispitivanja WLTP-om

                                                                           —

                                                                           Dodatak 2. Podprilogu 6. Prilogu XXI. Uredbi (EU) 2017/1151

                                                                              Korekcija provedena?

                                                                              0 = ne | 1 = da

                                                                           75

                                                                           Broj ispitivanja WLTP-om

                                                                           1, 2 ili 3

                                                                              Navedite jesu li podaci o ispitivanju iz prvog, drugog ili trećeg ispitivanja WLTP-om

                                                                           76

                                                                           Deklarirana vrijednost WLTP-a za vozilo H i vozilo L

                                                                           g/km

                                                                           deklaracija proizvođača

                                                                              Deklarirana vrijednost WLTP-a za vozilo H i vozilo L. Vrijednost treba uključivati sve korekcije (ako je primjenjivo).

                                                                           77

                                                                           Izmjerena vrijednost CO2 prema WLTP-u korigirana za vozilo H i/ili vozilo L

                                                                           g/km

                                                                           Vrijednosti MCO2,C,5 iz Dodatka 4. Prilogu I. Uredbi (EU) 2017/1151

                                                                              Kombinirane izmjerene emisije CO2 za vozilo H i vozilo L poslije svih primjenjivih korekcija. U slučaju 2 ili 3 ispitivanja WLTP-om unose se svi izmjereni rezultati.

                                                                           78

                                                                           Ponovljeno ispitivanje WLTP-om

                                                                           —

                                                                           Točka 2.2.b podtočka (b) Priloga I.

                                                                              Navesti za koje je uvjete ispitivanja iz točke 2.2.a podtočaka od (a) do (d) Priloga I. ponovljeno ispitivanje.”

                                    (c)

                                    točka 3.1.1.1. mijenja se kako slijedi:

                                                i.

                                                točka (a) briše se;

                                                ii.

                                                u točki (c) podtočka iii. zamjenjuje se sljedećim:

                                                            „iii.

                                                            ulazne podatke iz točke 2.4.”;

                                                iii.

                                                dodaje se sljedeći podstavak:
                                                „Sažetak iz točke (c) enkribira se kako bi se osigurala povjerljivost.”;

                                    (d)

                                    točka 3.1.1.2. zamjenjuje se sljedećim:
                                    „3.1.1.2.   Potpuna korelacijska datoteka
                                    Nakon što je izvorno izvješće s izlaznim podacima korelacijskog alata izdano u skladu s točkom 3.1.1.1., homologacijsko tijelo ili, prema potrebi, ovlaštena tehnička služba učitava sažetak iz točke 3.1.1.1. podtočke (c) na poslužitelj Komisije koji pošiljatelju šalje odgovor (pri čemu se kopija šalje relevantnim službama Komisije) koji sadržava slučajno generiran cijeli broj od 0 do 99 i kontrolni identifikacijski broj sažetka koji nedvojbeno povezuje taj broj s izvornim izvješćem s izlaznim podacima koje je digitalno potpisao poslužitelj Komisije.
                                    Potpuno izvješće korelacijskog alata izrađuje homologacijsko tijelo ili, prema potrebi, ovlaštena tehnička služba, a ono sadržava izvorno izvješće s izlaznim podacima korelacijskog alata iz točke 3.1.1.1. i odgovor poslužitelja Komisije. Homologacijsko tijelo održava datoteku kao ispitno izvješće u skladu s Prilogom VIII. Direktivi 2007/46/EZ.”

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Članak 1. točka 2. podtočke (c) i (d) primjenjuju se od 1. veljače 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 145, 31.5.2011., str. 1.

            (2)  Provedbena uredba Komisije (EU) 2017/1152 od 2. lipnja 2017. o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka u pogledu lakih gospodarskih vozila i o izmjeni Provedbene uredbe (EU) br. 293/2012 (SL L 175, 7.7.2017., str. 644.).

            (3)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe (EZ) br. 692/2008 (SL L 175, 7.7.2017., str. 1.).


title: Provedbena uredba Komisije (EU) 2019/332 оd 20. veljače 2019. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Istra” (ZOI)

text:
                  27.2.2019

                  HR

                  Službeni list Europske unije

                  L 59/70

         PROVEDBENA UREDBA KOMISIJE (EU) 2019/332
         оd 20. veljače 2019.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Istra” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 3. točku (a),
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012 zahtjev za registraciju naziva „Istarsko ekstra djevičansko maslinovo ulje” kao zaštićene oznake izvornosti, koji je podnijela Hrvatska, objavljen je u Službenom listu Europske unije (2).

                     (2)

                     Prigovorom od 22. lipnja 2016. i obrazloženom izjavom o prigovoru od 22. kolovoza 2016. Slovenija je na temelju članka 51. stavka 2. Uredbe (EU) br. 1151/2012 podnijela prigovor na registraciju.

                     (3)

                     Slovenija je navela da registracija naziva „Istarsko ekstra djevičansko maslinovo ulje” nije u skladu s uvjetima iz Uredbe (EU) br. 1151/2012 iz sljedećih razloga: naziv za koji je zatražena registracija djelomični je homonim slovenskog naziva proizvoda „Ekstra deviško oljčno olje Slovenske Istre” koji je od 2007. upisan u EU-ov registar zaštićenih oznaka izvornosti i zaštićenih oznaka zemljopisnog podrijetla te nema dokaza o uporabi naziva „Istarsko ekstra djevičansko maslinovo ulje” u trgovinskoj razmjeni ili svakodnevnom jeziku kao uobičajeni trgovački ili povijesni naziv kojim se označava maslinovo ulje proizvedeno na području hrvatske Istre.

                     (4)

                     Prigovor je ocijenjen prihvatljivim. Dopisima od 18. listopada 2016. Komisija je pozvala zainteresirane strane da provedu odgovarajuća savjetovanja kako bi se međusobno dogovorile u skladu sa svojim unutarnjim postupcima. U skladu s člankom 51. stavkom 3. trećim podstavkom Uredbe (EU) br. 1151/2012 dodatno je odobreno tromjesečno produljenje roka za savjetovanja.

                     (5)

                     Nakon savjetovanja postignut je dogovor između Hrvatske i Slovenije. Komisija je o tom dogovoru obaviještena dopisom od 8. svibnja 2017., nakon čega je uslijedila daljnja razmjena pisama između Hrvatske i Komisije.

                     (6)

                     Nakon postizanja dogovora nekoliko je puta izmijenjena specifikacija proizvoda. Naziv proizvoda „Istarsko ekstra djevičansko maslinovo ulje” promijenjen je i sada glasi „Istra”. Područje proizvodnje prošireno je kako bi obuhvaćalo slovenski dio istarskog poluotoka, čime je zahtjev Hrvatske postao višedržavni zahtjev (hrvatski i slovenski). Manje prilagodbe dodatno su unesene u jedinstveni dokument i u specifikaciju proizvoda.

                     (7)

                     Budući da je jedinstveni dokument znatno izmijenjen, Komisija je, u skladu s člankom 51. stavkom 4. Uredbe (EU) br. 1151/2012, ponovno razmotrila zahtjev i zaključila da su uvjeti za registraciju ispunjeni.

                     (8)

                     Proširenje zemljopisnog područja na područje slovenske Istre opravdano je s obzirom na to da se u slovenskoj Istri proizvodi maslinovo ulje koje s maslinovim uljem iz hrvatske Istre koje je obuhvaćeno zahtjevom dijeli istu povijest, povezanost i kvalitetu. Uporaba naziva „Istra” iscrpno je dokazana u Sloveniji i Hrvatskoj. Nacionalni postupci prigovora ažurirani su na odgovarajući način. U svjetlu prethodno navedenog Komisija smatra da su uvjeti utvrđeni u Uredbi (EU) br. 1151/2012 ispunjeni.

                     (9)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske i Slovenije za upis naziva „Istra” u registar objavljen je u Službenom listu Europske unije (3).

                     (10)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Istra” potrebno je upisati u registar,

               DONIJELA JE OVU UREDBU:

            Članak 1.
            Naziv „Istra” (ZOI) upisuje se u registar.
            Naziv iz prvog stavka odnosi se na proizvod iz razreda 1.5. Ulja i masnoće (maslac, margarin, ulje itd.) iz Priloga XI. Provedbenoj uredbi Komisije (EU) br. 668/2014 (4).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. veljače 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 108, 23.3.2016., str. 18.

            (3)  SL C 327, 17.9.2018., str. 4.

            (4)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2019/387 оd 11. ožujka 2019. o odobravanju proširenja upotrebe ulja od mikroalge Schizochytrium sp. (ATCC PTA-9695) kao nove hrane i izmjene naziva i posebnog zahtjeva za označivanje ulja od mikroalge Schizochytrium sp. (ATCC PTA-9695) u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP.)

text:
                  12.3.2019

                  HR

                  Službeni list Europske unije

                  L 70/17

         PROVEDBENA UREDBA KOMISIJE (EU) 2019/387
         оd 11. ožujka 2019.
         o odobravanju proširenja upotrebe ulja od mikroalge Schizochytrium sp. (ATCC PTA-9695) kao nove hrane i izmjene naziva i posebnog zahtjeva za označivanje ulja od mikroalge Schizochytrium sp. (ATCC PTA-9695) u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2) o utvrđivanju Unijina popisa odobrene nove hrane.

                     (3)

                     U skladu s člankom 12. Uredbe (EU) 2015/2283 Komisija odlučuje o odobravanju i stavljanju nove hrane na tržište Unije te ažuriranju popisa Unije.

                     (4)

                     Provedbenom odlukom Komisije (EU) br. 2015/545 (3) odobreno je, u skladu s Uredbom (EZ) br. 258/97 Europskog parlamenta i Vijeća (4), stavljanje na tržište Unije ulja dobivenog iz mikroalge Schizochytrium sp. (ATCC PTA-9695) kao nove hrane za upotrebu u više vrsta hrane.

                     (5)

                     Provedbenom uredbom Komisije (EU) 2018/1032 (5) odobrenje za upotrebu ulja dobivenog iz mikroalge Schizochytrium sp. (T18) kao nove hrane u skladu s Uredbom (EU) 2015/2283 prošireno je na kašice od voća i povrća.

                     (6)

                     Društvo DSM Nutritional Products Europe 10. rujna 2018. Komisiji je dostavilo zahtjev za izmjenu uvjeta upotrebe nove hrane „ulje od mikroalge Schizochytrium sp. (ATCC PTA-9695)” u smislu članka 10. stavka 1. Uredbe (EU) 2015/2283. U zahtjevu je zatraženo da se upotreba ulja Schizochytrium sp. (ATCC PTA-9695) proširi na kašice od voća i povrća.

                     (7)

                     Predloženim proširenjem upotrebe nove hrane ne mijenjaju se sigurnosni elementi na temelju kojih je Provedbenom uredbom (EU) 2018/1032 odobreno proširenje upotrebe ulja Schizochytrium sp. (T18) na kašice od voća i povrća te ono ne predstavlja sigurnosni rizik. Uzimajući u obzir navedeno, predloženo proširenje upotrebe u skladu je s člankom 12. stavkom 1. Uredbe (EU) 2015/2283.

                     (8)

                     Društvo DSM Nutritional Products Europe 10. rujna 2018. Komisiji je dostavilo i zahtjev za izmjenu naziva i posebnog zahtjeva za označivanje ulja od mikroalge Schizochytrium sp. (ATCC PTA-9695) u smislu članka 10. stavka 1. Uredbe (EU) 2015/2283. U zahtjevu je zatraženo da se navođenje soja „(ATCC PTA 9695)” izbriše iz naziva te nove hrane kako je navedena na popisu Unije te pri označivanju hrane koja je sadržava.

                     (9)

                     Podnositelj zahtjeva smatra da je izmjena naziva i zahtjeva za označivanje ulja od mikroalge Schizochytrium sp. (ATCC PTA-9695) potrebna zato što navođenje soja „(ATCC PTA-9695)” pri označivanju hrane koja sadržava ulje od mikroalge Schizochytrium sp. (ATCC PTA-9695) potrošačima nije razumljivo ni potrebno.

                     (10)

                     Trenutačno su odobrena i na Unijin popis nove hrane uvrštena četiri ulja dobivena od mikroalge Schizochytrium sp. Međutim, samo se za ulje od mikroalge Schizochytrium sp. (ATCC PTA-9695) pri označivanju mora navesti soj. Stoga će se izmjenom naziva i označivanja ulja od mikroalge Schizochytrium sp. (ATCC PTA-9695) osigurati dosljednost u nazivu i označivanju svih ulja od mikroalge Schizochytrium sp. koja su odobrena kao nova hrana bez negativnog učinka na zdravlje ljudi i interese potrošača.

                     (11)

                     S obzirom na brisanje oznake soja „(ATCC PTA 9695)” iz naziva nove hrane i iz posebnog zahtjeva za označivanje ulja od mikroalge Schizochytrium sp. (ATCC PTA-9695), pojam „(ATCC PTA 9695)” trebalo bi uključiti u specifikacije jer je potreban za pravilnu identifikaciju nove hrane. Stoga bi specifikacije za unos „ulje od mikroalge Schizochytrium sp. (ATCC PTA-9695)” u tablici 2. Priloga Provedbenoj uredbi (EU) 2017/2470 trebalo na odgovarajući način izmijeniti.

                     (12)

                     Komisija nije zatražila mišljenje Europske agencije za sigurnost hrane u skladu s člankom 10. stavkom 3. Uredbe (EU) 2015/2283 jer nije vjerojatno da bi proširenje upotrebe ulja od mikroalge Schizochytrium sp. (ATCC PTA-9695), izmjena naziva i posebnog zahtjeva za označivanje ulja od mikroalge Schizochytrium sp. (ATCC PTA-9695) i na temelju toga provedeno ažuriranje popisa Unije moglo utjecati na zdravlje ljudi.

                     (13)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               1.   Unos za tvar „ulje od mikroalge Schizochytrium sp. (ATCC PTA-9695)” na Unijinu popisu odobrene nove hrane utvrđenom u Provedbenoj uredbi (EU) 2017/2470 mijenja se kako je navedeno u Prilogu ovoj Uredbi.

               2.   Unos na Unijinu popisu iz stavka 1. sadržava uvjete upotrebe i zahtjeve za označivanje utvrđene u Prilogu ovoj Uredbi.

            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Provedbena odluka Komisije (EU) 2015/545 оd 31. ožujka 2015. o odobravanju stavljanja na tržište ulja dobivenog iz mikroalge Schizochytrium sp. (ATCC PTA-9695) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 90, 2.4.2015., str.7.).

            (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            (5)  Provedbena uredba Komisije (EU) 2018/1032 оd 20. srpnja 2018. o odobravanju proširenja upotrebe ulja dobivenog iz mikroalgi Schizochytrium sp. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 185, 23.7.2018., str. 9.).

            PRILOG
            Prilog Provedbenoj uredbi (EU) 2017/2470 mijenja se kako slijedi:

                        (1)

                        Unos za „ulje od mikroalge Schizochytrium sp. (ATCC PTA-9695)” u tablici 1. (Odobrena nova hrana) zamjenjuje se sljedećim:

                                    Odobrena nova hrana

                                    Uvjeti pod kojima se nova hrana može upotrebljavati

                                    Dodatni posebni zahtjevi za označivanje proizvoda

                                    Ostali zahtjevi

                                    „Ulje od mikroalge

                                          Schizochytrium

                                       sp. (ATCC PTA-9695)

                                       Određena kategorija hrane

                                       Najveće dopuštene količine DHK-a

                                    Pri označivanju hrane koja sadržava novu hranu navodi se ‚Ulje dobiveno od mikroalge Schizochytrium sp.’”

                                    Mliječni proizvodi, osim mliječnih napitaka

                                    200 mg/100 g ili za sireve 600 mg/100 g

                                    Mliječni analozi, osim napitaka

                                    200 mg/100 g ili za analoge sireva 600 mg/100 g

                                    Mazive masti i preljevi

                                    600 mg/100 g

                                    Žitarice za doručak

                                    500 mg/100 g

                                    Dodaci prehrani u smislu Direktive 2002/46/EZ

                                    250 mg DHK dnevno za opću populaciju

                                    450 mg DHK dnevno za trudnice i dojilje

                                    Zamjena za cjelodnevnu prehranu pri redukcijskoj dijeti u smislu Uredbe (EU) br. 609/2013 i zamjene za jedan ili više obroka pri redukcijskoj dijeti

                                    250 mg po obroku

                                    Mliječni napitci i slični proizvodi namijenjeni maloj djeci

                                    200 mg/100 g

                                    Hrana namijenjena osobama s povećanom tjelesnom aktivnošću, posebno sportašima

                                    Hrana pri čijem se označivanju navodi izjava o odsutnosti ili smanjenoj prisutnosti glutena u skladu sa zahtjevima iz Provedbene uredbe Komisije (EU) br. 828/2014

                                    Hrana za posebne medicinske potrebe u smislu Uredbe (EU) br. 609/2013

                                    U skladu s posebnim prehrambenim potrebama osoba kojima su proizvodi namijenjeni

                                    Pekarski proizvodi (kruh, pecivo i slatki keksi)

                                    200 mg/100 g

                                    Žitne pločice

                                    500 mg/100 g

                                    Masti za kuhanje

                                    360 mg/100 g

                                    Bezalkoholna pića (uključujući mliječne analoge i mliječne napitke)

                                    80 mg/100 ml

                                    Početna i prijelazna hrana za dojenčad u smislu Uredbe (EU) br. 609/2013

                                    U skladu s Uredbom (EU) br. 609/2013

                                    Prerađena hrana na bazi žitarica i dječja hrana namijenjena dojenčadi i maloj djeci u smislu Uredbe (EU) br. 609/2013

                                    200 mg/100 g

                                    Kašice od voća/povrća

                                    100 mg/100 g

                        (2)

                        Unos za „ulje od mikroalge Schizochytrium sp. (ATCC PTA-9695)” u tablici 2. (Specifikacije) zamjenjuje se sljedećim:

                                    Odobrena nova hrana

                                    Specifikacija

                                    „Ulje od mikroalge

                                          Schizochytrium

                                       sp. (ATCC PTA-9695)

                                    Nova hrana dobivena je iz soja ATCC PTA-9695 mikroalge Schizochytrium sp.
                                    Peroksidni broj (PV): ≤ 5,0 meq/kg ulja
                                    Neosapunjive tvari: ≤ 3,5 %
                                    Transmasne kiseline: ≤ 2,0 %
                                    Slobodne masne kiseline: ≤ 0,4 %
                                    Dokozapentaenska kiselina (DPK) n-6: ≤ 7,5 %
                                    Sadržaj DHK-a: ≤ 35 %”


title: Provedbena uredba Komisije (EU) 2019/455 оd 20. ožujka 2019. o uvođenju obveze evidentiranja uvoza smjesa uree i amonijeva nitrata podrijetlom iz Rusije, Trinidada i Tobaga te Sjedinjenih Američkih Država

text:
                  21.3.2019

                  HR

                  Službeni list Europske unije

                  L 79/9

         PROVEDBENA UREDBA KOMISIJE (EU) 2019/455
         оd 20. ožujka 2019.
         o uvođenju obveze evidentiranja uvoza smjesa uree i amonijeva nitrata podrijetlom iz Rusije, Trinidada i Tobaga te Sjedinjenih Američkih Država
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), kako je zadnje izmijenjena Uredbom (EU) 2018/825 Europskog parlamenta i Vijeća od 30. svibnja 2018. (2) („osnovna uredba”), a posebno njezin članak 14. stavak 5.a,
         nakon obavješćivanja država članica,
         budući da:

                     (1)

                     Europska komisija („Komisija”) najavila je 13. kolovoza 2018. u obavijesti objavljenoj u Službenom listu Europske unije (3) („obavijest o pokretanju postupka”) pokretanje antidampinškog postupka u vezi s uvozom u Uniju smjesa ureje i amonijeva nitrata podrijetlom iz Rusije, Trinidada i Tobaga i Sjedinjenih Američkih Država nakon pritužbe koju je 29. lipnja 2018. podnio Fertilizers Europe („podnositelj zahtjeva”) u ime proizvođača koji čine više od 25 % ukupne proizvodnje otopina uree i amonijeva nitrata.

               1.   PROIZVOD KOJI PODLIJEŽE EVIDENTIRANJU

                     (2)

                     Proizvod koji podliježe evidentiranju („predmetni proizvod”) jesu smjese uree i amonijeva nitrata u vodenoj ili amonijevoj otopini („UAN”), trenutačno razvrstane u oznaku KN 3102 80 00.

               2.   RAZLOZI ZA EVIDENTIRANJE

                     (3)

                     U skladu s člankom 14. stavkom 5.a osnovne uredbe Komisija mora naložiti carinskim tijelima da poduzmu odgovarajuće mjere evidentiranja uvoza tijekom razdoblja prethodnog objavljivanja u skladu s člankom 19.a kako bi se na taj uvoz naknadno mogle primijeniti mjere od datuma evidentiranja, osim ako ima dovoljno dokaza da zahtjevi iz članka 10. stavka 4. točke (c) ili članka 10. stavka 4. točke (d) nisu ispunjeni.

                     (4)

                     Komisija je provjerila jesu li uvoznici bili upoznati, ili su trebali biti upoznati, s postojanjem dampinga s obzirom na opseg dampinga i navodnu ili utvrđenu štetu. Analizirala je i je li došlo do dodatnog znatnog povećanja uvoza, koji bi, s obzirom na vrijeme, obujam i ostale okolnosti, vjerojatno ozbiljno narušio korektivni učinak konačne antidampinške pristojbe koja se uvodi.

                     (5)

                     Komisija je stoga ispitala dokaze koji su joj bili dostupni u skladu s člankom 10. stavkom 4. osnovne uredbe. Za tu analizu Komisija se oslanjala na statističke podatke o uvozu pod oznakom KN 3102 80 00 koji su joj bili dostupni.

                     (6)

                     Komisija je 30. siječnja 2019. također pozvala zainteresirane strane da dostave svoje primjedbe na preliminarne nalaze u vezi s kretanjima uvoza nakon pokretanja ispitnog postupka i te je primjedbe uključila u svoju analizu.

               2.1.   Upoznatost uvoznika s dampingom, njegovim opsegom i navodnom štetom

                     (7)

                     Komisija ima dovoljno dokaza da se predmetni proizvod iz Rusije, Trinidada i Tobaga i Sjedinjenih Američkih Država uvozi po dampinškim cijenama.

                     (8)

                     U obavijesti o pokretanju ovog postupka objavljenoj 13. kolovoza 2018. istaknuto je da su izračunane dampinške marže znatne za sve zemlje. Gledano u cjelini te s obzirom na visinu navodnih dampinških marži u rasponu od 43 % do 83 %, dokazi u pritužbi dostatna su potvrda u ovoj fazi da proizvođači izvoznici provode damping.

                     (9)

                     U pritužbi se navode i dostatni dokazi o navodnoj šteti industriji Unije, uključujući smanjenje tržišnog udjela i negativan razvoj drugih ključnih pokazatelja uspješnosti industrije Unije.

                     (10)

                     Objavom u Službenom listu Europske unije obavijest o pokretanju postupka postala je javni dokument dostupan svim uvoznicima. Osim toga, uvoznici, kao zainteresirane strane u ispitnom postupku, imaju pristup inačici pritužbe koja nije povjerljiva i dokumentu koji nije povjerljiv. Komisija na temelju toga smatra da su uvoznici imali saznanja, ili su ih trebali imati, o navodnim dampinškim praksama, njihovom opsegu i navodnoj šteti.

                     (11)

                     Nekoliko proizvođača izvoznika tvrdilo je da odredbe članka 10. stavka 4. točke (c) nisu ispunjene jer nije bilo prethodnog dampinga. Međutim, člankom 10. stavkom 4. točkom (c) utvrđuje se da je bilo prethodnog dampinga ili da je postojalo saznanje o opsegu navodnog dampinga i štete. Kako je objašnjeno u uvodnim izjavama od 7. do 10. na temelju obavijesti o pokretanju postupka i podataka iz zahtjeva, Komisija je smatrala da su uvoznici bili upoznati ili su trebali biti upoznati s navodnim dampinškim praksama, njihovim razmjerom i navodnom štetom.

                     (12)

                     Na temelju prethodno navedenog Komisija je zaključila da nema dokaza da zahtjev iz članka 10. stavka 4. točke (c) osnovne uredbe nije ispunjen.

               2.2.   Dodatno znatno povećanje uvoza

                     (13)

                     Na temelju statističkih podataka navedenih u tablici 1. u nastavku Komisija je utvrdila da se obujam uvoza UAN-a iz predmetnih zemalja u Uniju povećao za 23 % tijekom razdoblja od rujna 2018. do prosinca 2018., tj. nakon pokretanja postupka, u usporedbi s razdobljem od rujna 2017. do prosinca 2017., tj. tijekom istog razdoblja prethodne godine i dijela razdoblja ispitnog postupka (razdoblje od 1. srpnja 2017. do 30. lipnja 2018.). Osim toga, prosječan mjesečni obujam izvoza iz predmetnih zemalja u Uniju u razdoblju od rujna 2018. do prosinca 2018. bio je za 34 % veći od prosječnog mjesečnog obujma uvoza u Uniju u razdoblju ispitnog postupka. Stoga je Komisija, s obzirom na to dodatno značajno povećanje uvoza iz predmetnih zemalja, zaključila da nema dokaza da taj zahtjev nije ispunjen.

                        Tablica 1.

                        Obujam uvoza (u metričkim tonama)

                                 Podrijetlo

                                 rujan 2017. – prosinac 2017.

                                 rujan 2018. – prosinac 2018.

                                 Δ

                                 Prosječni mjesečni obujam u razdoblju ispitnog postupka

                                 Prosjek
                                 rujan 2018. – prosinac 2018.

                                 Δ

                                 Rusija

                                 226 319

                                 270 449

                                 + 19,5 %

                                 51 491

                                 67 612

                                 + 31,3 %

                                 Trinidad i Tobago

                                 150 497

                                 167 852

                                 + 11,5 %

                                 30 681

                                 41 963

                                 + 36,8 %

                                 SAD

                                 200 757

                                 333 393

                                 + 66,1 %

                                 61 848

                                 83 348

                                 + 34,8 %

                                 Sve tri zemlje ukupno

                                 577 573

                                 771 694

                                 + 33,6 %

                                 144 020

                                 192 924

                                 + 34,0 %

                                    Izvor: Eurostat.

               2.3.   Narušavanje korektivnog učinka pristojbe

                     (14)

                     Kao što je zaključeno u odjeljku 2.2., došlo je do daljnjeg znatnog povećanja uvoza predmetnog proizvoda od pokretanja sadašnjeg ispitnog postupka. Te količine mjesečno iznose više od 48 000 dodatnih metričkih tona u usporedbi s količinama uvezenima iz predmetnih zemalja tijekom razdoblja ispitnog postupka. Samo to povećanje u 2017. predstavlja 10 % potrošnje u Uniji.

                     (15)

                     Prema statističkim podacima o uvozu navedenima u tablici 2. u nastavku, prosječna cijena u eurima po metričkoj toni uvoza iz predmetnih zemalja u Uniju tijekom razdoblja od rujna 2018. do prosinca 2018. bila je 19,5 % viša od prosječne uvozne cijene iz tih zemalja koja je uočena tijekom razdoblja ispitnog postupka. Uočljiv je nagli porast uvoznih cijena za uvoz iz svake od zemalja koje podliježu ispitnom postupku.

                        Tablica 2.

                        Uvozne cijene (prosjek EUR/MT)

                                 Podrijetlo

                                 rujan 2017. – prosinac 2017.

                                 rujan 2018. – prosinac 2018.

                                 Δ

                                 Prosječni mjesečni obujam u razdoblju ispitnog postupka

                                 Prosjek
                                 rujan 2018. – prosinac 2018.

                                 Δ

                                 Rusija

                                 129,1

                                 160,1

                                 + 24,0 %

                                 125,9

                                 160,1

                                 + 27,2 %

                                 Trinidad i Tobago

                                 136,0

                                 175,4

                                 + 28,9 %

                                 139,8

                                 175,4

                                 + 25,4 %

                                 SAD

                                 118,0

                                 136,6

                                 + 15,7 %

                                 124,5

                                 136,6

                                 + 9,7 %

                                 Sve tri zemlje ukupno

                                 127,1

                                 153,3

                                 + 20,6 %

                                 128,3

                                 153,3

                                 + 19,5 %

                                    Izvor: Eurostat.

                     (16)

                     Niz proizvođača izvoznika i uvoznika tvrdio je da znatno povećanje cijena uvoza iz predmetnih zemalja znači da taj uvoz nije imao negativne učinke na cijene na tržištu. Ti su proizvođači izvoznici naveli i da se od pokretanja postupka nisu stvarale zalihe. Zbog toga su tvrdili da se u slučaju uvođenja konačne antidampinške pristojbe njezin korektivni učinak ne bi ozbiljno narušio.

                     (17)

                     Međutim, podnositelj pritužbe dostavio je dostatne dokaze o tome da je povećanje cijena bilo umjereno u usporedbi s povećanjem troškova (osobito plina tijekom ljeta i jeseni 2018.). Nadalje, čak i ako ne postoje uvjerljivi dokazi o stvaranju zaliha od pokretanja postupka, podnositelj pritužbe dostavio je dodatne dokaze da je naglo povećanje obujma uvoza od pokretanja ispitnog postupka dodatno pogoršalo štetno stanje proizvođača iz Unije (uključujući povećane gubitke nakon razdoblja ispitnog postupka).

                     (18)

                     Na temelju toga Komisija je utvrdila da se na temelju dokaza u spisu ne može zaključiti da taj zahtjev nije ispunjen.

               2.4.   Zaključak

                     (19)

                     S obzirom na navedeno, Komisija smatra da ne postoje čvrsti dokazi iz kojih proizlazi da u ovom slučaju evidentiranje uvoza predmetnog proizvoda tijekom razdoblja prethodnog objavljivanja nije opravdano. Od objave obavijesti o pokretanju postupka, kada su proizvođači izvoznici bili upoznati ili su trebali biti upoznati s navodnim dampingom i štetom, uvoz predmetnog proizvoda dodatno se povećao u toj mjeri da bi mogao ozbiljno ugroziti korektivni učinak antidampinških pristojbi i tijekom razdoblja prije objave.

                     (20)

                     Nalazi ostaju isti čak i na temelju najnovijih statističkih podataka dostupnih Komisiji.

                     (21)

                     Stoga Komisija u skladu s člankom 14. stavkom 5.a osnovne antidampinške uredbe mora evidentirati uvoz predmetnog proizvoda tijekom razdoblja prethodnog objavljivanja.

               3.   EVIDENTIRANJE

                     (22)

                     U skladu s člankom 14. stavkom 5.a osnovne antidampinške uredbe uvoz predmetnog proizvoda mora podlijegati evidentiranju tijekom razdoblja prethodnog objavljivanja u skladu s člankom 19.a. osnovne uredbe, osim ako postoji dovoljno dokaza da nisu ispunjeni zahtjevi iz članka 10. stavka 4. točaka (c) i (d).

                     (23)

                     Sve buduće obveze proizlazile bi iz konačnih nalaza ovog antidampinškog ispitnog postupka.

                     (24)

                     U pritužbi kojom se traži pokretanje ispitnog postupka procjenjuje se da za predmetni proizvod dampinška marža iznosi od 43 % do 83 %, a prosječna razina uklanjanja štete do 13 %. Iznos moguće buduće obveze utvrđen je na toj razini na temelju pritužbe, tj. od 13 % do 83 % CIF vrijednosti uvoza predmetnog proizvoda.

               4.   OBRADA OSOBNIH PODATAKA

                     (25)

                     Osobni podaci prikupljeni u okviru ovog postupka evidentiranja obrađuju se u skladu s Uredbom (EU) 2018/1725 Europskog parlamenta i Vijeća (4),

               DONIJELA JE OVU UREDBU:

            Članak 1.

               1.   U skladu s člankom 14. stavkom 5.a Uredbe (EU) 2016/1036 carinskim tijelima nalaže se da poduzmu odgovarajuće mjere evidentiranja uvoza u Uniju smjesa uree i amonijeva nitrata u vodenoj ili amonijevoj otopini, trenutačno razvrstanih u oznaku KN 3102 80 00, podrijetlom iz Rusije, Trinidada i Tobaga i Sjedinjenih Američkih Država.

               2.   Evidentiranje istječe tri tjedna od datuma stupanja na snagu ove Uredbe.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 176, 30.6.2016., str. 21.

            (2)  SL L 143, 7.6.2018., str. 1.

            (3)  SL C 284, 13.8.2018., str. 9.

            (4)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).


title: Provedbena uredba Komisije (EU) 2019/487 оd 19. ožujka 2019. o upisu naziva u registar zajamčeno tradicionalnih specijaliteta „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” (ZTS)

text:
                  26.3.2019

                  HR

                  Službeni list Europske unije

                  L 84/3

         PROVEDBENA UREDBA KOMISIJE (EU) 2019/487
         оd 19. ožujka 2019.
         o upisu naziva u registar zajamčeno tradicionalnih specijaliteta „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” (ZTS)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (b) Uredbe (EU) br. 1151/2012, zahtjev Austrije za upis naziva „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, nazive „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” potrebno je upisati u registar,

               DONIJELA JE OVU UREDBU:

            Članak 1.
            Nazivi „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” (ZTS) upisuju se u registar.
            Nazivi iz prvog stavka odnose se na proizvod iz razreda 1.4. Ostali proizvodi životinjskog podrijetla (jaja, med, različiti mliječni proizvodi osim maslaca itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. ožujka 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 400, 6.11.2018., str. 7.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2019/486 оd 19. ožujka 2019. o upisu naziva u registar zajamčeno tradicionalnih specijaliteta „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” (ZTS)

text:
                  26.3.2019

                  HR

                  Službeni list Europske unije

                  L 84/1

         PROVEDBENA UREDBA KOMISIJE (EU) 2019/486
         оd 19. ožujka 2019.
         o upisu naziva u registar zajamčeno tradicionalnih specijaliteta „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” (ZTS)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (b) Uredbe (EU) br. 1151/2012, zahtjev Austrije za upis naziva „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, nazive „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” potrebno je upisati u registar,

               DONIJELA JE OVU UREDBU:

            Članak 1.
            Nazivi „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” (ZTS) upisuju se u registar.
            Nazivi iz prvog stavka odnose se na proizvod iz razreda 1.4. Ostali proizvodi životinjskog podrijetla (jaja, med, različiti mliječni proizvodi osim maslaca itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. ožujka 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 400, 6.11.2018., str. 3.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2019/522 оd 27. ožujka 2019. o izmjeni Provedbene uredbe (EU) br. 1191/2014 u pogledu izvješćivanja o podacima o proizvodnji i o uvozu i izvozu poliola koji sadržavaju fluorougljikovodike u skladu s člankom 19. Uredbe (EU) br. 517/2014

text:
                  28.3.2019

                  HR

                  Službeni list Europske unije

                  L 86/37

         PROVEDBENA UREDBA KOMISIJE (EU) 2019/522
         оd 27. ožujka 2019.
         o izmjeni Provedbene uredbe (EU) br. 1191/2014 u pogledu izvješćivanja o podacima o proizvodnji i o uvozu i izvozu poliola koji sadržavaju fluorougljikovodike u skladu s člankom 19. Uredbe (EU) br. 517/2014
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 (1), a posebno njezin članak 19. stavak 7.,
         budući da:

                     (1)

                     Provedbenom uredbom Komisije (EU) br. 1191/2014 (2) utvrđuje se način i oblik podnošenja izvješća proizvođača, uvoznika i izvoznika određenih fluoriranih stakleničkih plinova te poduzeća koja te plinove uništavaju u skladu s člankom 19. Uredbe (EU) br. 517/2014, u vezi s upotrebom tih plinova kao sirovina ili ako se proizvodi ili oprema koji sadržavaju te plinove stavljaju na tržište.

                     (2)

                     Odlukom XXX/10 (3) stranaka Montrealskog protokola o tvarima koje oštećuju ozonski sloj uz Bečku konvenciju o zaštiti ozonskog sloja (4) (Montrealski protokol) utvrđuju se revidirani obrasci za izvješćivanje koji se upotrebljavaju za izvješćivanje o kontroliranim tvarima, uključujući o nusproizvodnji fluorougljikovodika-23 (HFC-23) te o uvozu i izvozu poliola koji sadržavaju fluorougljikovodike nakon stupanja na snagu na globalnoj razini Kigalijske izmjene tog protokola u pogledu postupnog smanjivanja upotrebe fluorougljikovodika (HFC-a) 1. siječnja 2019. (5)

                     (3)

                     Obrazac za izvješćivanje utvrđen u Prilogu Provedbenoj uredbi (EU) br. 1191/2014 trebalo bi izmijeniti kako bi se uskladio s obrascem za izvješćivanje utvrđenim u Odluci XXX/10 koji upotrebljavaju stranke Montrealskog protokola. Time bi se Uniji omogućilo da ispuni svoje obveze izvješćivanja u skladu s Montrealskim protokolom.

                     (4)

                     Mjere predviđene ovom Uredbom u skladu su s mišljenjem Odbora osnovanog člankom 24. stavkom 1. Uredbe (EU) br. 517/2014.,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 1191/2014 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 150, 20.5.2014., str. 195.

            (2)  Provedbena uredba Komisije (EU) br. 1191/2014 оd 30. listopada 2014. o određivanju oblika i načina podnošenja izvješća iz članka 19. Uredbe (EU) br. 517/2014 Europskog parlamenta i Vijeća o fluoriranim stakleničkim plinovima (SL L 318, 5.11.2014., str. 5.).

            (3)  Odluka XXX/10 stranaka Montrealskog protokola, donesena 9. studenoga 2018.

            (4)  Odluka Vijeća 88/540/EEZ od 14. listopada 1988. o sklapanju Bečke konvencije o zaštiti ozonskog sloja i Montrealskog protokola o tvarima koje oštećuju ozonski sloj (SL L 297, 31.10.1988., str. 8.).

            (5)  Odluka XXVIII/1 stranaka Montrealskog protokola, donesena 15. listopada 2016.

            PRILOG
            Prilog Uredbi (EU) br. 1191/2014 mijenja se kako slijedi:

                        1.

                        u 1. dijelu tablica se zamjenjuje sljedećim:

                                    „INFORMACIJE KOJE SE DOSTAVLJAJU

                                       NAPOMENE

                                    1.A

                                    ukupna količina proizvedena u postrojenjima u Uniji

                                    1.A.a

                                                —

                                                od čega: iznosi koji nisu uhvaćeni

                                    1.A_a

                                                —

                                                od čega: uništeni iznosi

                                    Ako linijsko uništavanje obavlja drugo poduzeće, trebalo bi ga navesti.
                                    Izvješća proizvođača koji obavljaju uništavanje o ukupnim uništenim količinama podnose se u 8. dijelu izvješća.

                                       AUTOMATSKI IZRAČUNATE KOLIČINE

                                    1.A.b

                                                —

                                                od čega: ukupan stvoreni i uhvaćeni iznos

                                    1.A.b = 1.A – 1.A.a

                                       INFORMACIJE KOJE SE DOSTAVLJAJU

                                    1.B

                                                —

                                                od čega: količina proizvedena u postrojenjima u Uniji koja se sastoji od prikupljenih nusproizvoda ili neželjenih proizvoda ako su ti nusproizvodi ili ti proizvodi uništeni u postrojenjima prije stavljanja na tržište

                                    Izvješća proizvođača koji obavljaju uništavanje o ukupnim uništenim količinama podnose se u 8. dijelu izvješća.

                                    1.C

                                                —

                                                od čega: količina proizvedena u postrojenjima u Uniji koja se sastoji od prikupljenih nusproizvoda ili neželjenih proizvoda ako su ti nusproizvodi ili ti proizvodi predani drugim poduzećima na uništavanje, a prethodno nisu stavljeni na tržište

                                    Navesti poduzeće koje obavlja uništavanje.

                                    1.C_a

                                                —

                                                od čega: količina fluorougljikovodika proizvedenih za upotrebu kao sirovine u Uniji

                                    Navesti državu članicu u kojoj će se izvršiti upotreba kao sirovine.

                                    1.C_a.1

                                                —

                                                od čega: bez prethodnog hvatanja

                                    Dostavlja se samo za HFC-23.

                                       AUTOMATSKI IZRAČUNATE KOLIČINE

                                    1.C_a.2

                                                —

                                                od čega: nakon prethodnog hvatanja

                                    1.C_a.2 = 1.C_a – 1.C_a.1;
                                    izračunava se samo za HFC-23.

                                       INFORMACIJE KOJE SE DOSTAVLJAJU

                                    1.C_b

                                                —

                                                od čega: količina fluorougljikovodika proizvedenih za upotrebe u Uniji koje su izuzete na temelju Montrealskog protokola

                                    Navesti vrstu upotrebe koja je izuzeta.

                                       AUTOMATSKI IZRAČUNATE KOLIČINE

                                    1.D

                                                —

                                                od čega: ukupna količina uhvaćene i uništene vlastite proizvodnje koja prethodno nije stavljena na tržište

                                    1.D = 1.B + 1.C

                                    1.E

                                    Proizvodnja raspoloživa za prodaju ili upotrebu kao sirovine

                                    1.E = 1.A – 1.D – 1.A_a”

                        2.

                        u 2. dijelu u tablici se dodaje sljedeći redak 2.F:

                                    „2.F

                                    Količina fluorougljikovodika koja je sadržana u unaprijed pomiješanim poliolima”

                        3.

                        u 3. dijelu u tablici se dodaje sljedeći redak 3.J:

                                    „3.J

                                    Količina fluorougljikovodika koja je sadržana u unaprijed pomiješanim poliolima”


title: Provedbena uredba Komisije (EU) 2019/594 оd 8. travnja 2019. o odobrenju izmjene koja nije manja u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Vitellone Bianco dell'Appennino Centrale” (ZOZP)

text:
                  12.4.2019

                  HR

                  Službeni list Europske unije

                  L 103/21

         PROVEDBENA UREDBA KOMISIJE (EU) 2019/594
         оd 8. travnja 2019.
         o odobrenju izmjene koja nije manja u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Vitellone Bianco dell'Appennino Centrale” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Vitellone Bianco dell'Appennino Centrale”, registriranu u skladu s Uredbom Komisije (EZ) br. 1107/96 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Vitellone Bianco dell'Appennino Centrale” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. travnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92. (SL L 148, 21.6.1996., str. 1.)

            (3)  SL C 441, 7.12.2018., str. 20.